Priešmokyklinis ugdymas privalomas visiems vaikams

Informuojame, kad nuo 2016 m. rugsėjo 1 d. priešmokyklinis ugdymas yra privalomas visiems vaikams, kuriems tais kalendoriniais  metais sueina 6 metai.
Priešmokyklinę grupę vaikas gali pradėti lankyti ir nuo 5 metų, jeigu tokį ugdymą įvertinę vaiko brandumą rekomenduoja pedagoginės psichologinės tarnybos ar švietimo pagalbos tarnybų psichologai. Tokiu atveju vaikas nuosekliai tęsia mokymąsi pagal pradinio ugdymo programą, jo brandumas mokyklai pakartotinai nevertinamas.
Priešmokyklinis ugdymas gali būti teikiamas ilgiau nei vienerius metus vaikui, kuriam reikia nuolatinės kvalifikuotų specialistų pagalbos bei sveikatą tausojančio dienos režimo, tėvų (globėjų) prašymu ir vadovaujantis švietimo ir mokslo ministro įsakymu patvirtinta tvarka.
Jūsų vaikučių priešmokyklinėse grupėse mielai laukia Birštono vaikų lopšelis-darželis ,,Vyturėlis“ ir Birštono vienkiemio darželis – mokykla.

